Publication: Magyar Közlöny
Issue: MK-2000-99 (Year: 2000, Number: 99)
Era: 1990-2004
Section: a) az atomenergiáról szóló 1996. évi CXVI. törvény
Paragraph Index: 378

(4) A foglalkozás-egészségügyi szolgálat orvosa az orvosi dokumentációban — naprakészen — nyilvántartja a rákkeltő expozícióban dolgozó munkavállaló nevét, születési helyét, idejét, legfontosabb kórtörténeti adatait, valamennyi (első, időszakos, soron kívüli és záró) orvosi alkalmassági vizsgálatának illetőleg biológiai vizsgálatának eredményét. A (3) bekezdésben meghatározott feljegyzés az orvosi dokumentáció részét képezi. Az orvosi dokumentációba kizárólag az ellenőrzést végző ÁNTSZ tisztiorvosa, illetve szakfőorvosa, valamint az érintett munkavállaló tekinthet be. Az orvosi dokumentációt és a 15. § (1) bekezdése szerinti nyilvántartást úgy kell vezetni, hogy a munkavállaló rákkeltő okozta expozíciója, megterhelése és kockázata a munkavállaló munkavégzésének teljes idejére — napi bontásban — egyértelműen meghatározható legyen.

Source: https://magyarkozlony.hu/hivatalos-lapok/87fe147163b3fd88524f5a2a0e1615dee5c855c0/dokumentumok/b600719bdb80e521370de376c0ed92b9e7f73a0a/letoltes